**Πολιτισμός**

Ο πολιτισμός και οι τέχνες πέραν της αξίας ως τη θεμέλιο λίθο για την ανάγνωση της εξέλιξης των κοινωνιών, είναι συνυφασμένες και με την οικονομική ανάπτυξη. Χαρακτηριστική είναι η διασύνδεση του πολιτισμού με την τουριστική βιομηχανία ως συμπληρωματικές υπηρεσίες. Η αξιοποίηση της πολιτισμικής κληρονομιάς αναμένεται να δημιουργήσει θετικές προοπτικές στα επαγγέλματα στον κλάδο του πολιτισμού.

Το βασικό ερώτημα που αφορά το μέλλον, είναι το πώς αναμένεται να μεταβληθεί η απασχόληση στα επαγγέλματα στον κλάδο του πολιτισμού μέχρι το 2020. Ενδεικτικά είναι τα αποτελέσματα για την εξέλιξη μερικών βασικών επαγγελμάτων σχετικά με τον κλάδο του πολιτισμού στον Πίνακα 1.

**Πίνακας 1.** Εξέλιξη στην απασχόληση βασικών επαγγελμάτων στον κλάδο του πολιτισμού

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** | **2018** | **2019** | **2020** |
|
| **Συγγραφείς, δημοσιογράφοι και επαγγελματίες του γλωσσικού τομέα** | 15.670 | 15.044 | 14.782 | 15.055 | 15.137 | 15.315 | 15.360 | 15.422 | 15.604 |
| **Καλλιτέχνες εν γένει** | 12.884 | 12.430 | 12.194 | 12.407 | 12.526 | 12.698 | 12.762 | 12.865 | 13.071 |
| **Eπαγγελματίες του καλλιτεχνικού και πολιτιστικού τομέα** | 15.170 | 14.210 | 14.017 | 14.296 | 14.354 | 14.472 | 14.483 | 14.466 | 14.559 |
| **Χειροτέχνες** | 6.976 | 7.210 | 7.057 | 7.190 | 7.248 | 7.331 | 7.328 | 7.311 | 7.328 |

**Πηγή:** Petrakis P.E. (Ed.) (2014)The Rebirth of the Greek Labor Market. Building Toward 2020. After the Global Financial Meltdown, Palgrave McMillan. Για περισσότερες πληροφορίες πατήστε [εδώ](http://indeepanalysis.gr/prooptikes-apasxolishs-sthn-ellhnikh-oikonomia-mexri-to-2020).

Ο κλάδος του πολιτισμού γνώρισε μεταξύ άλλων κλάδων της ελληνικής οικονομίας σημαντικές πιέσεις κατά τη διάρκεια της κρίσης. Αυτό αποτυπώνεται από τη συρρίκνωση της απασχόλησης από το 2012 έως το 2014 σε βασικούς επαγγελματικούς κλάδους που είναι συνυφασμένοι με τον πολιτισμό. Η ανάκαμψη της απασχόλησης στα προ κρίσης επίπεδα αναμένεται να λάβει χώρα στους συγγραφείς, δημοσιογράφους και επαγγελματίες του γλωσσικού τομέα. Στον ευρύτερο τομέα των καλλιτεχνών αναμένουμε αύξηση της απασχόλησης κατά 5,36% από το 2015 έως το 2020. Αντίθετα, οι επαγγελματίες του καλλιτεχνικού και πολιτιστικού τομέα αναμένεται να μειωθούν από 15.170 το 2012 στις 14.559 το 2020, μείωση που μεταφράζεται σε 4,02 ποσοστιαίες μονάδες. Τέλος, θετικές είναι οι προβλέψεις για τους χειροτέχνες καθώς θα ανέλθουν στους 7.328 απασχολούμενους το 2020 έναντι 6.976 το 2012.